Review By: Veeplaas 37 - Junie 2011
Meerjarige raaigras (Lolium perenne)
Raaigras is veral volop in gebiede met 'n koel klimaat en ho? re?nval. Dit groei dikwels op klam versteunde plekke soos padreserwes en ou landerye in feitlik alle grondsoorte. Dit word ook in ander dele onder besproeiing aangeplant.
Lolium perenne is baie na verwant aan en kruis maklik met ander Lolium-spesies. Dit word maklikste met L. multiflorum verwar en daar bestaan dikwels kruisings met oorvleuelde kenmerke. L. perenne word van tipiese voorbeelde van L. multiflorum onderskei, deurdat laasgenoemde kafnaalde van 10 mm lank het.
Meerjarige raaigras tesame met die eenjarige, Italiaanse raaigras (Lolium multiflorum) is gewilde aangeplante wiedings. Hulle is veral geskik vir winterweiding (meestal onder besproeiing). Albei grasse kan egter giftig wees wanneer hulle geinfeteer is deur 'n gifproduserende bakterie, Corynebacterium rathayi. Die eerste tekens van hierdie bakterie is die teenwoordigheid van 'n geel bakteriese slym wat op die bloeiwyse voorkom. Hulle kan ook lastige onkruide wees, maar word gelukkig redelik maklik beheer. Lolium-spesies is die eerste grasse wat deur mens vir weiding aangeplant is.
Raaigras kom oorspronklik van Europa, maar kom vandag in feitlik alle dele van die wêreld voor.
'n Digte, sagte polgras
Bloeiwyse 'n afgeplatte groen aar met blompakkies eweredig aan weerskante gerangskik.
Blare is donkergroen, haarloos en blink.
Halms gewoonlik onvertak.
Groei gewoonlik op klam versteurde plekke wanneer nie aangeplant nie.
Blom van Oktober tot Desember.
Halms: 250-800 mm hoog.
Bloeiwyse: 100-300 m lank.
Blompakkies: 10-15mm lank.
Blaarskyf: 30-200 mm lank.
Blaarsyf: 2-6 mm breed.